September 30, 2013 - Menings - 4 comments
Soms is ek alleen in die lapa, besig met my eie gedagtes.
Dit is 'n bekende feit dat ons volk se natuurlike aanwas te min is om 'n redelike groei in getalle te toon, trouens, ons is 'n sterwende volk as ons teen die huidige aanwas tempo sou voortgaan.
Dit is nie 'n unieke situasie nie. Die meeste Europese volke beleef dieselfde probleem, maar daar is een groot verskil.
Europese volke beskik oor hulle eie land, en word deur hulle eie mense regeer. Dit kan met staatshulp reggestel word deur byvoorbeeld jong getroudes aan te moedig om vier kinders groot te maak en dan 'n aansienlike belasting korting aan sulke egpare toe te staan
Ons volk het 'n vreemde heerser wat eerder ons ondergang wil sien as ons voortgang.
So 'n situasie is neerdrukkend. Die wysheid van ons voorgeslagte is blykbaar vergete. Hulle het gesorg dat daar 'n sterk genoeg aanwas is om 'n vaste groei te verseker. Die voordele is onbeperk.
Eerstens, die kinders help die kleineres grootmaak. Die feit dat dit ekonomies nie maklik sal gaan om vier kinders groot te maak nie, is 'n mite. Dit is herhaaldelik bewys dat groot gesinne selfversorgend is, sonder bediendes en tuinwerkers. Dit is reeds 'n paar duisend Rand se besparing elke maand. Hulle dra mekaar se klere, help met alles en leer so om selfstandig te wees, en leer sommer hoe om kinders groot te maak.
Die skoolwerk word vir die jongeres al makliker, want hulle hoor wat die groeter boetie en sussie leer, en tel dit op vir die toekoms.
Die kinders is onbewustelik, ook mekaar se hoeder. As een 'n misstap begaan, is daar drie wat dalk kan gaan klik, en dit maak almal meer versigtig.
Die statistiek het bewys dat groter gesinne 'n hegter gesinsband smee. Daar is 'n veelsydigheid, maar ook 'n koestering, wat ongetwyfeld heilsaam inwerk op die gesin, en op die geestelike waardes van elkeen.
Watter maatreël kan hierdie volk van ons, wat jaarliks in getal minder word, nou begin toepas om te keer dat ons uiteindelik wegkwyn in die vergetelheid?
Sou Die Vryburger begin met 'n Volksbou-fonds, waar lesers maandeliks 'n klein bedrag skenk, om sodoende jong getroudes aan te moedig om ten minste drie od vier kinders te he? Daar sal sekerlik streng voorwaardes moet wees, maar daardie kundigheid sal ook na vore kom as so 'n program begin sou word.
Miskien is daar nie 'n klinkklare antwoord nie, behalwe dat 'n vrye volk, in sy eie land, sy kinder getalle kan vermeerder met aansporings en finansiële hulp.
Is daar lesers wat met konkrete gedagtes kan help om by die regte antwoord, en die regte optrede, uit te kom?
'n Volk, waarvan die wiegie leeg staan, is 'n sterwende volk.
4 thoughts on "Lapa praatjies"
Edmund September 30, 2013 at 4:16 pm
Dit vat twee mense om n kind te maak.
As die getroude paar net een kind kry halfeer hulle die volk statistiek.
As hulle twee kry balanseer hulle dit uit.
As hulle drie kry moet n mens altyd in gedagte hou dat een van die kinders kan sterf voor
hy/sy n nageslag bekom.
As hulle vier kinders kry, dan, en dan eers is die volk besig om te groei.
My vrou is swanger met my tweede dogtertjie wat in November gebore word.
Sheugnet October 1, 2013 at 7:38 am
Dankie aan die skrywer. Sjoe! Dis waar! U vra dat lesers konkrete gedagtes moet bydra. Hier is myne. Ek het 5 kinders van wie 3 al getroud is en 2 nog tieners is. Uit my 3 getroudes het ek al ampertjies 5 kleinkinders, en nie een van my eie kinders is al 30 jaar oud nie. Verbeel jou 'n huis SONDER 'N TELEVISIE! Kinders wat teken, skryf, lees en speel vir afleiding. Hulle skep bordspeletjies, leer instrumente speel (nie klassiek nie, want dit kos te veel geld), skryf gedigte, liedjies en stories sommer vir die lekkerte. Toe die kinders klein was het ons met hulle gespeel voor slaaptyd, en dan met 'n storie en 'n gebed in die bed gesit. Later het die ouer 3 met die jonger 2 gespeel en vir hulle slaaptydstories vertel of gelees.
Die t.v. is 'n euwel wat ons volk wegsleep van ete om die tafel en aandgodsdiens. Dit breinspoel ons jonges en maak almal dom. Dis reg; DOM. Ons verleer om kreatief en selfdenkend te wees en raak 'n onvervulde, selfsugtige, inhalige – en ek weet nie wat nog alles nie – spul. Jy het nie 'n t.v. nodig om te weet wat aangaan in die wêreld nie. T.v. nuus en aktualiteitsprogramme trek in elk geval net wol oor die oë. My raad is dus: RAAK ONTSLAE VAN JOU T.V.!
Jopie October 1, 2013 at 1:08 pm
Nog 'n onrusbarende statistiek – blanke vrouens se eerste swangerskap is gemiddeld so op 30 jaar. Die gemiddelde swart vrou se eerste baba is al daar voor sy 20 is. Dit beteken ons mense produseer drie generasies per eeu, terwyl hulle vyf oplewer! Die agterstand raak al hoe groter.
Arnold October 1, 2013 at 3:07 pm
"n onnatuurlikke omgewing veroorsaak onnatuurlikke optredes.
Suid Afrika is so 'n onnatuurlikke plek wat veiligheid en toekoms betref.. Mense weerhou hulle om kinders in so 'n onseker wêreld voort te bring. Dit op sigself is 'n natuurlikke neiging en instink onder beskaafde mense.